gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl gl gl gl gl de en sv fr de de it gl gl gl gl gl gl es gl ast gl pt gl gl gl gl gl gl pt gl pt en ca gl gl pt
Vieiros: Galiza Hoxe - Adega: "A Costa da Morte está de saldo"
Luns, segunda feira, 03 de outubro de 2022
Xestionado pola Federación Ecoloxista Galega e Vieiros
Alegacións ao último proxecto da Xunta
"Piscifactorías, parques eólicos en primeira liña de costa, Parador na Rede Natura e agora, a liña de alta tensión Muxía-Vimianzo", denuncian.
Redacción - 14:00 25/06/2009
Tags: Costa da Morte impacto ambiental liña de alta tensión Muxía Vimianzo
O Camiño de Santiago verase afectado
Adega é contundente: "O ambiente da Costa da Morte está de saldo: piscifactorías, parques eólicos en primeira liña de costa, Parador na Rede Natura e agora, a liña de alta tensión Muxía-Vimianzo".
A organización ecoloxista acaba de presentar novas alegacións á liña de alta tensión Muxía-Vimianzo. Un outro proxecto de alto impacto, din, para unha zona "xa ameazada polas piscifactorías de Merexo e Touriñán, o Parador previsto para a Rede Natura e os parques eólicos Muxía I e II".
Xa que logo, Adega solicita nas súas reclamacións que se declare nulo o estudo de impacto ambiental debido aos "graves erros" que presenta, que "impiden unha valoración obxectiva" do impacto do proxecto no territorio.
O Estudo de Impacto Ambiental (EIA) omite "interesadamente" datos que evidencian a magnitude da afectación. Segundo afirman baseándose no inventario arqueolóxico elaborado pola USC, o Camiño de Santiago, Patrimonio da Humanidade, sufriría un impacto "severo" ao ser cruzado pola liña en dous puntos.
Ademais, critica Adega, o EIA só valora o impacto da liña e non menciona o do parque eólico e inclúe parágrafos enteiros referentes a outro proxecto situado no municipio de Paradela (Sarria), que demostra a "estendida práctica de 'cortar e pegar' na elaboración destes estudos e a falta de rigor na valoración dos impactos".
Por último, a organización solicita que se lle denegue a declaración de "utilidade pública" por parte da Xunta, unha figura xurídica moi empregada para piscifactorías e parques eólicos, que "permite a negocios privados adquiriren o dereito de deteriorar o noso patrimonio e a expropiaren bens a moita xente para beneficio exclusivo duns poucos".
Neste senso, Adega expón ademais que a instalación choca co interese xeral doutros bens coma o Camiño de Santiago, os hábitats naturais protexidos polas directivas europeas e os espazos de produción agrícola e forestal, algúns protexidos polo Consello Regulador de Agricultura Ecolóxica.
Alegacións presentadas por Adega á liña de alta tensión (.pdf / 96KB)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
"Por cada posto de traballo que crea un supermercado, destrúese un e medio" Edición xeral
"Saneamento eficaz si, macrodepuradora non" GZ-Sete
A Xunta desvelará onde quere construír a segunda incineradora de lixo despois das municipais Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto